Diari Oficial de la Generalitat Valenciana


Sumari del DOGV 5103, del 29-09-2005 (2005/10010)

RESOLUCIÓ de 23 de setembre de 2005, de la Direcció General d'Investigació i Innovació Agrària i Ramaderia, per la qual es declara l'existència d'un focus de Rhynchophorus ferrugineus (Olivier, 1790), al terme municipal d'Elx i es delimiten les àrees de protecció i d'especial vigilància.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5103

Data del DOGV
:   29-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10606


Data del document
:   23-09-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Elx
    * malaltia vegetal
    * tractament fitosanitari
    * arboricultura

RESOLUCIÓ de 23 de setembre de 2005, de la Direcció General d'Investigació i Innovació Agrària i Ramaderia, per la qual es declara l'existència d'un focus de Rhynchophorus ferrugineus (Olivier, 1790), al terme municipal d'Elx i es delimiten les àrees de protecció i d'especial vigilància. [2005/F10685]
  
La detecció a la província de València de l'insecte Rhynchophorus ferrugineus (Olivier, 1790), denominat també curculiònid ferruginós, que constituïx una plaga que ataca les palmeres i l'expansió del qual suposaria un greu perill per als palmerals de la Comunitat Valenciana, ha fet necessària l'adopció de mesures fitosanitàries contra este. Amb este objecte, la Conselleria d'Agricultura, Pesca i Alimentació va publicar l'Ordre de 24 de febrer de 2004, per la qual es declarava l'existència oficial de Rhynchophorus ferrugineus a la Comunitat Valenciana, es qualificava d'utilitat pública la lluita contra este i s'establien les actuacions obligatòries per a la seua eradicació i control.
  
Atés que, en l'article 7 i en la primera disposició final de l'esmentada ordre s'atribuïen competències a la Direcció General d'Investigació i Innovació Agrària i Ramaderia per a dictar les disposicions necessàries per a l'aplicació i el compliment del que establix esta, resolc:
  
Primer
  
Declarar l'existència d'un focus de Rhynchophorus ferrugineus al terme municipal d'Elx (Alacant).
  
Segon
  
Establir una àrea de protecció en un cercle de 5 km de radi al voltant del punt amb referència geogràfica U.T.M., ED50: X = 709344,89 Y = 4233553,9; situat al camí vell de Santa Pola, Valverde Baixa; polígon 1.
  
Tercer
  
Establir una àrea d'especial vigilància en la corona circular compresa entre els radis de 5 i 10 km al voltant del punt esmentat.
  
Quart
  
El moviment i tractament de les palmeres en estes àrees queda sotmés al que disposa l'esmentada ordre.
  
La present resolució no posa fi a la via administrativa i contra esta es pot interposar recurs d'alçada en el termini d'un mes, des de la publicació en el Diari Oficial de la Generalitat Valenciana, davant del secretari autonòmic d'Agricultura i Relacions Agràries amb la Unió Europea de la Conselleria d'Agricultura, Pesca i Alimentació.